ערוץ מאיר לילדים

ערוץ מאיר לילדים (מכונה גם ערוץ מאיר) הוא אתר אינטרנט הכולל תוכניות מקור חינוכיות וערכיות-דתיות לילדים מבית היוצר של מכון וערוץ מאיר ומתאים לילדים בגילאי 4-12. ניתן לצפות בתכנים בתשלום במסגרת תוכנית המנויים באינטרנט. בעבר, היה ניתן גם לצפות בטלוויזיה בכבלים ובלוויין בערוץ 96 ב-yes וב-HOT במסגרת שידורי ערוץ מאיר, תוכניות הערוץ עוסקות בין השאר בערכים חברות, אחריות, ידע, אהבת תורה, מועדי ישראל, כבוד לזולת, לצד תוכניות מדע וטיולים. חלק מהסרטונים ניתנים לצפייה בחינם, אך מרבית הסרטונים בתשלום. ערוץ מאיר לילדים הוקם בשנת תשס"ז (2007). התוכניות הראשונות שודרו בחנוכה. הוא כלל תוכניות של הרב לוי סודרי, ואת סדרת החדר של טוביה, עם טוביה רוזנפלד, אותה יצר אסי צובל, שבהמשך הצטרף לסדרה בתור שחקן, ושם הסדרה שונה בהמשך ל"אסי טוביה וחברים" והיא הפכה לתוכנית הדגל של הערוץ. בתחילה עבד צוות התוכנית במקלט של המכון. כעבור כמה שנים נבנה אולפן חדיש עם תפאורה. עם שדרוג תנאי הצילום, שודרג גם אתר הערוץ ונוצרו קטגוריות נוספות כמו פינת מדעים וטבע, בלוג פעיל, משחקים הגרלות נושאות פרסים והפעלות. במסגרת ערוץ מאיר שודרגו כל הסרטים לאיכות HD. ערוץ מאיר לילדים מחולק לשלוש חטיבות מרכזיות: עולם הווידאו, עולם התוכן, ועולם המשחקים. בעולם הווידאו מופקות כל שנה תוכניות מקור בנושאים רבים: סדרת הרפתקאות, דרמה קומית, סיפורים היסטוריים, תוכניות דוקומונטריות, תוכניות אירוח, שעשועונים, תוכניות מדע, טיולים, בישול ועוד. עולם התוכן כולל בלוג אינטראקטיבי, פורום, הפעלות, חידות ויצירות לילדים. בעולם המשחקים ניתן למצוא משחקי חשיבה, אסטרטגיה, אקשן, ונסיעה. באתר ניתן למצוא גם: דף תוכניות בחינם, וחנות מזכרות דיגיטלית. משנת ה'תשע"ז החלו בערוץ לעבוד על עלון שבועי - 'מאירי', העלון כולל: רעיונות מפרשיות השבוע, סיפורים בהמשכים, ודף תשבצים חידונים ותפזורות. בשנת ה'תשפ"ג נסגר העלון, ובמקומו בחלה להופיע 'פינת הילדים של ערוץ מאיר לילדים' בעלון באהבה ובאמונה של מכון מאיר. לערוץ כ-50 סדרות, בהם: אסי טוביה וחברים - סדרת הדגל של הערוץ, (נקראה בעבר החדר של טוביה) המספרת על עלילותיהם של אסי, טוביה, פולקע וחבריהם, הסדרה מתרחשת בעיקר ב'צריף' ובבית הספר. בסדרה משחקים אסי צובל, טוביה רוזנפלד ואבישי שטרית. (כ10 עונות) אסי וטוביה ביבנה וחכמיה - הכיתה של המורה אביגדור יוצאת לפעילות ארכאולוגיה, ועופר שנפגע מאסי ומתן נאבד, וחוזר בטעות ליבנה בתקופת חורבן הבית השני. לסדרה פורסמו 5 פרקים מקדימים בשם "הבלוג של עלי" והפרק הראשון פורסם ביולי 2023. עלילות ארץ גושן - סדרת דרמה קומית על ילדים - עלילותיהם של האחים פרץ (עופר בן שבת) ויוחנן (עומרי לוי / מני גרוס) בארץ גושן בתקופת שעבוד מצרים. כל עונה (להוציא עונות 1 ו-8) מדברת על מכה אחרת מעשרת המכות. (10 עונות) הרפתקאות אסי וטוביה בעיר דוד - הרפתקאות אסי, טוביה וחברים בעיר דוד טוביה עובד בתור סוכן סמוי של רשות העתיקות בעיר דוד, אסי מוצא מטבע עתיק שנגנב במהרה. לאט החברים נסחפים להרפתקה מותחת הכוללת מטבעות מכושפים, סיפור עתיק ועוד. ניידת החלומות - סדרה דוקומנטרית. בכל פרק יונתן מקבל חלום מאחד או אחת הצופים בבית, ויוצא למסע מיוחד עם הילד להגשמת החלום - מעבר להגשמת החלום, הילד ילמד גם על עצמו, על היכולות שלו או שלה, על התגברות והשגת יעדים ועוד. בול בפוני - סדרה קומית על חינוך בהשתתפות נדב עמית וליעד נווה. חוג תנ"ך עם המורה אביגדור - סדרה בה לומדים על דמויות מהנביאים והכתובים, בהשתתפות אמן החושים אסף סלומון ויוצרת הפלסטלינה גתית אייל. בסדרה מתברר שאסי הוא עיוור צבעים. שומר הסיפורים - סדרה ובה מוצגים סיפורים על הבעל שם טוב ואגדות ר' נחמן מברסלב. אבא ליום אחד - תוכנית המפגישה בין אבות לילדיהם במקום העבודה של האב. במהלך התוכנית, נדרשים הילדים לעבוד יום אחד במקום אבא שלהם, וכן לבצע משימות שונות. (3 עונות) ילדי גן החיות - סדרה על קבוצת נערים במגמת קולנוע המצלמת את המגזין 'מגזו' - מגזין דוקו על חיות של המצולם בגן החיות התנ"כי. הסדרה הועלתה בהתחלה באתר מכון מאיר ולאחר שחרור מחדש וצינזור מספר פרקים הופצה מחדש בערוץ מאיר לילדים. הגעת ליעד - סדרה העוסקת בגאוגרפיה, היסטוריה, תנ"ך ואהבת הארץ. סיפורי לילה טוב - בכל פרק סבא דוב (הרב דב ביגון), טוביה או שניאור מגיעים לספר סיפור לשאלתיאל. הסיפור מלווה באיורים מונפשים תוך כדי קריאה. המחנה - שעשועון קיץ. בין התחרויות: משימה אתגרית, משימת חסד וחידון טריוויה. תלמוד ישראלי - סדרה בה סוגיות תלמודיות מולבשות בסיפור, עם אסי, טוביה ופולקע. אבות לילדים - סדרה בה משניות ממסכת אבות מולבשות בסיפור עם מוסר השכל. ארץ ושמים - סדרת דרמה היסטורית המספרת את סיפורה של המושבה "עקרון" (שבהמשך שונה שמה ל"מזכרת בתיה") בשנת ה'תרמ"ד. כ-10 משפחות מגיעות למושבה, ביניהם מונקה ואביו, לאחר קשיים רבים התושבים מתחילים להתבסס, אבל אז מגיעה שנת השמיטה, שיוצרת קשיים חדשים מצד פקידי הברון. שחקנים: יוסף (עמית) אלון ובר פלד. ידעתי - שעשועון חורף לבני ובנות מצווה בפורמט דומה לתוכנית המחנה, בהנחיית יוסף (עמית) אלון ושרוליק פניאל. הבן איש חי - סיפורים העוסקים בבן איש חי או שהוא סיפר אותם. מעמול - סדרת דרמה קומית המספרת את סיפורם של הסוכנים אסי, גדי, "צ'וצ'ו (בשורוק)" ו"ריש" שמנסים להציל את מדינת ישראל משינויים היסטוריים הנעשים על ידי "זומזום". הסדרה משלבת סיפורים היסטוריים על הקמת המדינה. (4 עונות+ עונת בונוס מתקופת הקורונה) הסוד של ירושלים - הסדרה המגוללת את קורותיהם של אסי, טוביה וחבורת ילדים ירושלמית שנבחרים לשחק במשחק משימות אתגרי. במהלך המשחק אסי ועופר פוגשים בחלקיהו - אישיות שמנסה להזהיר מחורבן הבית. הם נשאבים לתקופת בית שני ומנסים לחזור הביתה ועל הדרך למנוע את חורבן הבית. הסדרה נחשבת לאחת ההפקות הגדולות של הערוץ והושקע בה עמל רב. חודש בדקה - תקציר של אירועים בלוח השנה היהודי. כוח נענע - סדרת אנימציה לגיל הרך ובה הילה, יוני וגילי מגלים על סבא אליהו דברים שהם לא ידעו מעולם. הם מנסים להציל את העולם מפני מזימותיו של "בליץ" והרובוטים שלו, המאיימים למחוק את העבר וללמוד רק קדמה, מדע וטכנולוגיה. סוכני המדע - תוכנית שבה מוצאים הילדים תשובות לשאלות מדעיות שונות בחיי היומיום. מה המצב - תוכנית אולפן עקב מגפת הקורונה, פינות בהשתתפות השחקנים והגולשים מהבית. ב-2023 עקב מלחמת חרבות ברזל יצאה עונה שנייה לסדרה. בוקר חדש מאיר - סדרה לגיל הרך. פרשיהו - סדרת אנימציה משעשעת בשילוב מסרים מפרשת השבוע וחגי ישראל. (5 עונות) אבן הברקת - מסע לחיפוש אבן הברקת שנעלמה מבית המקדש. הכל בחסד - משחק נתינה שבו המשתתפים בוחרים לאן יגיע האולפן, עונים על שאלות, מבצעים משימות ויכולים לזכות בסכום כסף שייתרם בשמם. גדולים - משחק שבו מתחרים שלושה זוגות בנים ושלושה זוגות בנות בני ובנות מצווה. המשתתפים מבצעים משימות ברחבי ירושלים ומטרתם להגיע ולסיים את המירוץ ראשונים. הרפתקאות נוצות הזהב - סדרה שבה יונתן מ"ניידת החלומות" מגלה שנגמרו לו כל נוצות הזהב עקב בזבזנות, הוא יוצא עם אחיו הקטן למסע למציאת נוצות זהב, בדרך הם לומדים על דמויות חשובות מההיסטוריה הישראלית. פותחים בוקר עם טוביה - סדרה שבה טוביה מספר סיפורים קצרים. לקראת שבת - תיעוד של יהודים מתכוננים לקראת שבת. מגזו - מגזין טבע, מצולם בגן החיות התנ"כי. משחקי טוּק טוּק- סדרת שעשועונים על מועדי השנה שמועברת על ידי אשר בן-אבו מאנדרדוס. משחק ביתי - אסי והאולפן מגיעים לכמה בתים ומציגים שאלות ומי שמצליח להגיע לעשר נקודות זוכה בפרס. לסדרה 3 עונות. מעשה שהיה - סיפורי מעשיות. משניות בהירות - לימוד משניות בדרך חוויתית. אדון הסליחות - סדרה לכבוד הימים הנוראים, המספרת סיפורים שמצולמים בשוק מחנה יהודה, ומדברים על הימים הנוראים. אורח לרגע - פולקע (אבישי שטרית) מארח באולפן אנשים וילדים עם תחביבים מסקרנים. הרפתקאות אסי ויהונתן - עלילה המספרת על הרפתקאותיהם של אסי צובל ויהונתן רוזנהק שנוסעים ברחבי הארץ בניסיון להופיע. לכל פרק יש שני חלקים, ובסוף החלק השני מופיע קליפ עם שיר מיוחד שמבוסס על דברים שנלמדו בפרק. העונה השנייה והשלישית הופקו בשיתוף מפעל התלמוד הישראלי, ובהם בנוסף לעלילה אסי ויהונתן למדו סוגיות מהגמרא. קבלת שבת - מופע קבלת שבת בזום ל-500 המשתתפים הראשונים ממנויי האתר עם אחד מכוכבי הערוץ. סיפורי קסם - סיפורים מעולמם של חז"ל. מגלים עולם - סדרה על העולם. המסע - שעשועון הכנה לבר מצווה. חקירה בין ממדית - עלילה המספרת על חקירה שעורכים טוביה, פולקע, המשטרה, והסוכנות הבין-ממדית (מושג בדיוני), במטרה לתפוס פושע בין לאומי שהכניס קבוצת ילדים למרחב הווירטואלי במחשב של פולקע. שירים וקליפים - דף באתר הערוץ בו מופיעים כל השירים והקליפים שהופקו על ידי הערוץ לאורך השנים. המסע לבת המצווה - המסע לבת המצווה - תוכנית בת המצווה החדשה שלנו. הצטרפו למסע האתגרים עם זוגות הילדות ובנות המצווה! ילדודס (אתר אינטרנט) אתר האינטרנט הרשמי של ערוץ מאיר לילדים ערוץ מאיר לילדים, ברשת החברתית פייסבוק ערוץ מאיר לילדים, ברשת החברתית אקס (טוויטר) ערוץ מאיר לילדים, סרטונים בערוץ היוטיוב ערוץ מאיר לילדים, דף שער בספרייה הלאומית עדי (דוד) אהרון, לא רק משחק ילדים, באתר ערוץ 7, 18 במרץ 2010 הרב חגי לונדין, ‏ריאיון עם אסי צובל וטוביה רוזנפלד, באתר "ערוץ מאיר", י"ג באייר התש"ע, במסגרת התוכנית "אנשי אמונה בעולם המעשה סיפור ללילה דב, באתר ynet, 11 במאי 2011 ynet, ברוכים הבאים לקייטנה של אסי וטוביה, באתר ynet, 8 ביולי 2011 אמילי עמרוסי, ‏תרנגול מקלל בארמית, באתר "ישראל היום", 15 ביולי 2011 (הקישור אינו פעיל) ynet, שמחה כפולה: אסי וטוביה חוגגים חנוכה ו-5 שנים, באתר ynet, 21 בדצמבר 2011 אריאל הורוביץ, ‏"בסך הכל בן אדם רגיל", באתר כיפה, 22 בדצמבר 2011 דודו כהן, ‏"אנשים מבקשים חתימות בכותל", באתר ‏מאקו‏, 8 בפברואר 2012 תמר רותם, ערוץ מאיר מציג: על בנים ועל בנים, באתר הארץ, 25 במאי 2013 דודו כהן, ‏"אנשים מבקשים חתימות בכותל", באתר ‏מאקו‏, 8 בפברואר 2012